

**VŠEOBECNE ZÁVÄZNÉ NARIADENIE**

**č. 3/2016**

**o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Dolné Dubové**

Návrh tohto nariadenia bol vyvesený na úradnej tabuli obce dňa: 28.3.2016

VZN schválené obecným zastupiteľstvom dňa 14.4.2016

VZN nadobúda účinnosť dňom 1.5.2016

Obec Dolné Dubové podľa § 20 ods. 3, zákona NR SR č. 245/2008 Z.z. o výchove a vzdelávaní (školský zákon) a o zmene a doplnené niektorých zákonov, podľa §8 ods. 3 zákona č. 596/2003 Z.z. o štátnej správe v školstve a školskej samospráve v znení neskorších predpisov v y d á v a toto všeobecne záväzné nariadenie, na ktorom sa podľa § 6 ods. 1 a ustanovení § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo Obecné zastupiteľstvo v Dolnom Dubovom.

Čl. 1

**Základné ustanovenia**

1. Účelom tohto všeobecne záväzného nariadenia (ďalej len VZN) je určiť miesto a čas zápisu dieťaťa na plnenie povinnej školskej dochádzky v Základnej škole s materskou školou Dolné Dubové.
2. Zákonný zástupca dieťaťa je povinný prihlásiť dieťa, ktoré do začiatku školského roka, ktorý nasleduje po dni keď dieťa dovŕši 6.rokov veku a dosiahne školskú spôsobilosť na plnenie povinnej školskej dochádzky v základnej škole. Prihlásenie dieťaťa na plnenie povinnej školskej dochádzky v základnej škole sa vykonáva formou zápisu.
3. Žiak plní povinnú školskú dochádzku v základnej škole v školskom obvode, v ktorom má trvalý pobyt (ďalej len „spádová škola“), ak zákonný zástupca pre svoje dieťa nevyberie inú než spádovú základnú školu.
4. Zákonný zástupca má právo vybrať pre svoje dieťa i inú základnú školu než je spádová škola. Riaditeľ tejto školy udelí súhlas s prijatím s prihliadnutím na kapacitné možnosti školy a to po umiestnení a uspokojení záujmu zákonných zástupcov detí patriacich podľa trvalého pobytu k uvedenej spádovej škole, resp. po umiestnení detí v základnej škole na základe rozhodnutia súdu.
5. Zákonný zástupca môže zapísať dieťa iba na jednu školu

Čl. 2

**Určenie miesta a času zápisu**

1. Miestom zápisu je Základná škola s materskou školou v Dolnom Dubovom č. 213, 919 52 Dolné Dubové v zriaďovateľskej pôsobnosti obce Dolné Dubové v časti Základnej školy.
2. Zápis detí do 1. ročníka v Základnej škole v Dolnom Dubovom sa bude konať každý rok v mesiaci apríl a to v jeho prvej polovici. Presný termín zápisu zverejní riaditeľ školy oznámením o zápise najneskôr do 15. januára príslušného kalendárneho roku na verejne prístupnom mieste v škole a na webovom sídle školy.
3. Čas zápisu sa určuje následovne:
4. Zápis detí do 1. ročníka sa bude konať v pracovnom čase vždy v popoludňajších hodinách od 13,00 – 16,00 hod.
5. V mimoriadnych prípadoch je možné na základe dohody medzi riaditeľom základnej školy a zákonným zástupcom dieťaťa uskutočniť zápis aj mimo oficiálne stanoveného času zápisu, musí však byť dodržané, aby sa zápis uskutočnil v termíne od 1. apríla do 30. apríla v kalendárnom roku, v ktorom je začiatok školského roka, v ktorom má dieťa začať plniť povinnú školskú dochádzku.
6. Organizáciu a priebeh zápisu dieťaťa na povinnú školskú dochádzku zabezpečuje riaditeľ základnej školy s materskou školou. Oznámenie o zápise môže obsahovať aj ďalšie podrobnosti (napr. priestory v ktorých sa zápis uskutoční, požadované doklady a pod.).
7. Zriaďovateľ zverejňuje informáciu o presnom termíne zápisu na plnenie povinnej školskej dochádzky v Základnej škole v Dolnom Dubovom každoročne na svojej internetovej stránke, úradnej tabuli a v miestnom rozhlase

Čl. 3

**Sankcie**

 Obec Dolné Dubové je oprávnená kontrolovať dodržiavanie uložených povinností zákonných zástupcov dieťaťa a je oprávnená uložiť pokutu do výšky 331,50 €, ak zákonný zástupca neprihlási dieťa na povinnú školskú dochádzku.

Čl. 4

**Účinnosť**

1. Toto VZN o určení miesta a času zápisu dieťaťa na plnenie povinnej školskej dochádzky v Základnej škole Dolné Dubové bolo schválené na zasadnutí Obecného zastupiteľstva v Dolnom Dubovom dňa 14.4.2016
2. Zmeny a doplnky tohto všeobecne záväzného nariadenia schvaľuje Obecné zastupiteľstvo v Dolnom Dubovom. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 245/2008 Z.z. o výchove a vzdelávaní (školský zákon) v znení neskorších predpisov.
3. VZN č. 3/2016 o určení času a miesta zápisu žiakov do ZŠ nadobúda účinnosť pätnástym dňom od jeho vyhlásenia.

 Toto všeobecne záväzné nariadenie nadobúda účinnosť dňom 1.5.2016

 V Dolnom Dubovom, **Peter Bobek**

 ..................................

 Starosta obce